Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israelin pohjoisrintaman sotatoimet voimistuvat.
USA aikoo tehdä väsymättä työtä estääkseen alueellisen konfliktin.
Iranin presidentti Ibrahim Raisi väitti, -
että kun sota on ohi, juutalaisvaltiota ei enää ole.
Sotatoimet kiihtyvät Israelin pohjoisrintamalla samalla, -
kun taistelut jatkuvat esteettä Gazassa.
Vuorokauden kuluessa on nähty -
voimakkaampia yhteenottoja kuin aiemmissa sotatoimissa, -
sillä Israelin pinna alkaa katketa -
Iranin Libanonin- ja Syyrian-kätyrien kanssa.
Eliminoimme tänään Hassan Akashan Syyrian Beit Jannissa.
Hän oli avainhenkilönä vastuussa -
viime viikkojen Syyriasta Israeliin laukaistuista Hamasin raketti-iskuista.
Jatkamme toimia Hamasin johtajia vastaan.
Tänään iskimme myös Hizbollahin kohteisiin Etelä-Libanonissa, -
mukaan lukien järjestön sotilasalueille.
Vastasimme tulella alueille, joista Israeliin oli laukaistu iskuja.
Kuten sanoimme, emme suvaitse uhkaa pohjoisrajalla. Tarkoitamme sitä.
Vaikka sotatoimet pohjoisrintamalla voimistuvat asteittain, -
taistelut terrorin piinaamassa Gazassa eivät ole heikentyneet, -
vaikka onkin siirrytty matalamman intensiteetin vaiheeseen.
Vaikka pohjois-Gazassa on yhä terroristeja ja aseita, -
he eivät enää toimi järjestäytyneen sotilaallisesti.
Siksi toimimme siellä eri tavalla erilaisella joukkojen kokoonpanolla -
syventääksemme saavutuksiamme.
Keskitymme nyt Keski-Gazan leireihin -
sekä Etelä-Gazassa Khan Yunisiin.
Toiminta on yhä intensiivistä ja monitahoista, -
ja ankaria taisteluita käydään niin Gazan keski- kuin eteläosassa.
Taistelu jatkuu vuonna 2024.
Kontra-amiraali Hagari painotti, -
että vaikka Pohjois-Gazassa siirryttiin uuteen vaiheeseen, -
raskaat taistelut jatkuvat niin Keski- kuin Etelä-Gazassa.
USA:n ulkoministeri Antony Blinken -
tapasi Israelin presidentti Isaac Herzogin tänä aamuna.
Herzog korosti Israelin tuohtumusta -
Etelä-Afrikan katteettomasta syytöksestä, -
että Israel olisi syyllistynyt kansanmurhaan.
Torstaina Haagin kansainvälisessä rikostuomioistuimessa alkaa käsittely, -
koska Etelä-Afrikka on syyttänyt Israelia "kansanmurhasta".
Mikään ei ole julkeampaa ja takaperoisempaa kuin se väite.
Vihollisemme on Hamas.
Sen peruskirjassa vaaditaan Israelin, -
juutalaisten ainoan kansallisvaltion tuhoa.
Yleissopimus kansanmurharikosten ehkäisemisestä säädettiin -
ihmiskunnan kamalimman hirmuteon, holokaustin jälkeen, -
joka kohdistui nimenomaisesti juutalaista kansaa vastaan.
Sen tarkoitus oli eliminoida koko juutalainen kansa.
Hamasin peruskirja on lähes identtinen hyvin monin tavoin.
Etelä-Afrikan tekopyhyyden vuoksi tulemme paikalle Haagiin -
ja puolustamme ylpeästi asiaamme, sillä käytämme itsepuolustusta, -
keskeisintä oikeuttamme kansain- välisen humanitaarisen lain mukaan.
Teemme parhaamme äärimmäisen vaikeissa olosuhteissa kentällä -
varmistaaksemme, että tahattomia seurauksia ja siviiliuhreja ei syntyisi.
Varoitamme, soitamme, näytämme ja lähetämme lehtisiä.
Käytämme kaikkia kansainvälisen lain suomia keinoja -
siirtääksemme ihmiset pois alta, jotta voimme tuoda valoon -
valtavan terrorismikaupungin, joka piileksii maan alla, kodeissa, -
moskeijoissa, kaupoissa ja kouluissa.
Eilen paljastimme ison terroritehtaan humanitaarisen käytävän alapuolelta, -
jota pitkin Israel auttaa Gazan siviilejä.
Tahdon kiittää Yhdysvaltoja, presidentti Bideniä, hallintoa -
ja teitä, ulkoministeri Blinken, moraalisesta velvollisuudentunnosta, -
siitä että seisotte lujasti Israelin rinnalla tässä taistelussa -
ihmisyyden ja vapaan maailman arvojen puolesta.
Kiitos, herra presidentti.
Kuten aina, arvostamme presidentin johtajuutta näinä haastavina aikoina, -
jotka koettelevat Israelia ja muita Lähi-idän maita -
ja etenkin kärsiviä ihmisiä.
Olen juuri vieraillut Turkissa, Kreikassa, Jordaniassa, Qatarissa, -
Arabiemiirikunnissa ja Saudi-Arabiassa.
Tahdon kertoa, mitä kuulin niiden maiden johtajilta, -
presidentille, pääministerille ja hallitukselle.
Ja tietysti saamme tavata panttivankien perheitä -
ja keskustella ponnisteluista tuoda kaikki panttivangit kotiin.
Keskusteltavaa on paljon etenkin tulevaisuudesta.
Odotan kovasti näitä keskusteluja, kuten aina.
Tavattuaan presidentti Herzogin -
Blinken tapasi pitkään kahden kesken pääministeri Netanjahua.
Hauska nähdä. -Hauska nähdä teidätkin.
Vaikka keskustelun sisällöstä ei ole kerrottu julkisesti, -
ennen Israelin -matkaansa Blinken vakuutti vieraillessaan Qatarissa, -
että Bidenin hallinto on lujasti sitä mieltä, -
että humanitaarisen avun vientiä Gazaan pitää vieläkin tehostaa, -
vaikka valtaosa alueesta on yhä Hamasin hallussa.
Ja mikä USA:n näkökulmasta merkittävämpää, -
USA pyrkii estämään sen, ettei sota laajennu alueelliseksi konfliktiksi.
Jännitteet alueella ovat nyt käsin kosketeltavia.
Tämä konflikti voi helposti kylvää etäpesäkkeitä -
ja aiheuttaa lisää kärsimystä.
Olemme sitoutuneet varmistamaan, että konflikti ei laajene, ja uskon, -
että haluamme kaikki käyttää vaikutusvaltaa, suhteita ja siteitä, -
joita meillä on eri tahoihin alueella, -
jotta tilanne ei eskaloituisi eikä uusia rintamia avautuisi.
Tämä ei ole vain alueellinen vaan globaali huolenaihe.
Sitä ovat etenkin huthien iskut merenkulun vapautta vastaan -
yhdellä vilkkaimmista kauppaväylistä: Punaisellamerellä.
Iskut ovat vaikuttaneet suoraan -
yli 40 maan kansalaisiin, rahtiin ja kaupallisiin intresseihin.
Ne ovat estäneet tai kääntäneet muualle 20 % maailman kuljetuksista.
Kuten saattoi arvata, Qatarin pääministeri, -
jonka maassa Hamasin johto asuu ja jolla on läheiset suhteet Iraniin, -
ilmaisi Qatarin vastustavan lännen sotilaallista väliintuloa väylällä.
Hänestä asia voidaan ratkaista diplomaattisesti -
painostamalla Israelia lopettamaan sodan, -
jossa Qatar on toiminut neuvottelijana.
Totta kai näemme tapahtumat ja Punaisenmeren tilanteen, -
mutta suurin huolenaiheemme ovat seuraukset, -
jotka pitävät meidät kiertämässä päättymätöntä kehää, -
joka aiheuttaa jännitettä koko Lähi-itään.
Toivomme, että iskut siviilialuksiin päättyvät pian diplomatian keinoin.
Se olisi paras tilanne.
Iranin hallinto on puhunut kyynisen tyrmistyneesti siitä, -
että Qatar ei ole onnistunut lopettamaan -
Israelin puolustussotaa Gazassa.
Iranin mukaan sodan jatkuminen voisi johtaa alueelliseen sotaan, -
mistä Iran syyttää häpeilemättä USA:ta ja eräitä Euroopan valtioita.
Jos pyritään ratkaisemaan ongelma, -
lopettamaan Israelin sotarikokset -
ja estämään sotaa, turvattomuutta ja epävakautta leviämästä Lähi-idässä, -
heidän pitää tarttua käytännön toimiin ja osoittaa tahtotilansa.
Kansainvälinen yhteisö on kuitenkin nähnyt -
USA:n ja eräiden Euroopan maiden sanojen ja tekojen ristiriidan.
Presidentti Ibrahim Raisi syytti Israelia, USA:ta ja Eurooppaa sodasta,
jota Iran itse alun perin suunnitteli, mahdollisti ja ohjasi, -
noin sadan Iranin vallankumouskaartin eli IRGC:n tukijan hautajaisissa.
Nämä saivat surmansa kahdessa Isisin pommi-iskussa -
arkkiterroristi Qassem Suleimanin muistoseremoniassa 5. tammikuuta.
Raisi julisti, että kun Israelin ja Hamasin välinen konflikti -
eli "operaatio al-Aqsan tulva" on ohi, -
juutalaisvaltiota ei enää ole.
Tiedämme, että kun operaatio al-Aqsan tulva on ohi, -
se on sionistihallinnon loppu.
Kiitos seurasta!
Kannustan rukoilemaan rauhaa Jerusalemille ja pelastusta Israelille.
TV7 toimii lahjoitusten varassa eikä tavoittele voittoa.
Kaikki tuotanto on katsottavissa ilmaiseksi.
Jos tuotantomme on siunannut sinua ja haluat tukea kustannuksissa, -
harkitsethan lahjoittamista osoitteissa:
www.tv7.fi/lahjoita ja www.tv7israelnews.com.
Olen Jonathan Hessen. Siunattua illanjatkoa!
Nähdään tulevien ohjelmien parissa. Siihen saakka shalom Jerusalemista.
Suomennos: Maija Tuukkanen